La vechetación ye principalment pinars que no son que una continación de los pinars de la sierra de Gúdar terolana. Lo barranc de la Pegunta ye una microreserva botanica y existe un itinerario senyalizau con los nombres de las especies. Cerca de la Penyagolosa, por lo camín de Puerto Mingalvo, bi ha una selva de lo caixigo Quercus pyrenaica, la sola de Castellón. Bi ha presencia d'especies de distribución eurosiberiana como Podarcis muralis. Tamién bi ha una población relicta de Salamandra salamandra, la sola de Castellón, a canto de la provincia de Teruel, a on que no bi n'ha garra cita confirmada. Por todas las suyas valuas naturals la Cheneralidat Valenciana lo declaró Parque Natural en 2006.